Rizvan Abasov

Rizvan Abasov — Azərbaycan Respublikasının Əməkdar mühəndisi.

 Həyatı 
Rizvan Fərman oğlu Abasov 23 noyabr 1958-ci ildə Puşkin rayonunun Təzəkənd kəndində anadan olmuş və 1965-1976-cı illərdə Ağalıkənd orta məktəbində təhsil almışdır. 1977-1979-cu illərdə Sverdlovsk vilayətində daxili qoşun hissəsində hərbi xidmətdə olmuşdur. 1980-ci ildə V.V.Kuybışev adına Moskva İnşaat Mühəndisləri İnstitutuna daxil omuş və oranı 1986-cı ildə mühəndis-hidrotexnik ixtisası ilə bitirmişdir.

1986-cı ildən "Xəzərdənizneftqaztikinti" trestinin 3 saylı tikinti qurşdırma idarəsində işə başlamış və 1997-ci ilədək quraşdırıcı, usta, iş icraçısı, sahə rəisi vəzifələrində işləmişdir. 1997-2003-cü illərdə "Xəzərdənizneftqaztikinti" trestinin istehsalat şöbəsinin rəisi, baş mühəndisin müavini və 2003-cü ildən 2006-cı ilin fevral ayına kimi trestin baş mühəndisi və müdiri vəzifələrində işləmişdir.

2006-cı ilin fevral ayından ömrünün sonunadək "Neftqaztikinti" trestinin müdiri vəzifəsində çalışmışdır. Elmi-tədqiqat islərinin yerinə yetirilməsində iştirak edirdi, 2 elmi əsərin müəllifi idi.

Dövlət əhəmiyyətli "Bakı-Supsa" neft kəmərinin, "Çıraq-Səngəçal" sualtı qaz saxlama anbarı, Dübəndi xam neftin yığılması, hazırlanması, nəqli mərkəzi məntəqəsi, kompressor stansiyası "Azərtrans Terminalı və Səngəçal Terminalı arası birləşdirici boru kəmərlərinin və boruların təmizlənməsi stansiyası, "Saquramo-Qırmızı körpü" magistral qaz kəmərinin Qardabani-Navtludi sahəsində bərpa işlərinin aparılmasında və digər obyektlərin tikintisində, fəal iştirak etmişdir. Son zamanlar onun rəhbərliyi ilə Respublikada qeyd olunan obyektlərin dünya standartlarına uyğun yeni texnologiyalar gətirilməsini təmin etmişdir.

Ailəli idi. 3 övladı var. Azərbaycan Respublikasının əməkdar mühəndisi idi.

2010-cu il sentyabrın 3-dən 4-nə keçən gecə avtomobil qəzasında dünyasını dəyişib.

 İstinadlar 

 Xarici keçidlər 
 Bəxtiyar Qaraca. İşıqlı xatirələrdə yaşayır. "Azərbaycan", 18 may 2014, s.7.
 Ильгар Мамедли. Морские строители провели субботник. "Вышка", №15, 18.04.2008
 Azərbaycanın əməkdar mühəndisi, mərhum Rizvan Abasova həsr olunmuş "Həyat hekayələri — Rizvan Abasov" sənədli filminin təqdimat mərasimi keçirildi (bilesuvar-ih.gov.az)
 http://www.anl.az/down/meqale/iki_sahil/iki_sahil_noyabr2009/96839.htm
 http://www.wikiwand.com/az/Azərbaycan_Respublikasının_əməkdar_mühəndislərinin_siyahısı
 http://www.e-qanun.az/framework/15413
 https://azertag.az/xeber/AZARBAYCAN_MEMARLIQ_VA_INSAAT_UNIVERSITETI_ILA_ARDNS_NIN_NEFTQAZTIKINTI_TRESTI_ARASINDA_PROTOKOL_IMZALANMISDIR-460125
 http://news.lent.az/news/8806
 https://ru.sputnik.az/news/20070314/41673799.html
 https://www.trend.az/business/energy/771377.html
 https://news.day.az/oilgas/73554.html
 http://socar.az/1791-news-view-az.html 

Kateqoriya:Azərbaycan neftçiləri
Kateqoriya:Azərbaycanlı mühəndislər
Kateqoriya:Azərbaycan Respublikasının əməkdar mühəndisləri
Kateqoriya:Biləsuvar rayonunda doğulanlar
Kateqoriya:Yol-nəqliyyat hadisəsində ölənlər